สร้างกิจวัตรเพื่อสร้างสภาวะปกติ หาให้เจอว่าสภาวะปกติสำหรับคุณคืออะไร
เริ่มอย่างค่อยเป็นค่อยไปด้วย กิจวัตรที่คุณทำอยู่แล้วเป็นประจำ กิจวัตรสามารถช่วยสร้างสภาวะปกติและวินัยในตัวเองได้ สิ่งนี้จะช่วยให้คุณรู้สึกมีความสามารถและสามารถเอาชนะอุปสรรคใดๆ ที่อาจเกิดขึ้นได้ เช่น คุณอาจลองออกเดินในช่วงเวลาเดิมๆ หรือทำอาหารเช้าทุกเช้าให้เป็นนิสัย สิ่งเหล่านี้อาจดูเป็นเรื่องเล็กน้อยแต่มันจะช่วยสร้างจังหวะชีวิตและสร้างสภาวะปกติให้กับชีวิตของคุณ  เลี่ยงรูปแบบการใช้ชีวิตที่มากเกินและเร็วเกินไป นั่นอาจยับยั้งความก้าวหน้าของคุณโดยการทำให้คุณมัวแต่ง่วนกับการทำสิ่งซ้ำๆ เดิมๆ  การหากิจวัตรประจำวันหรือรูปแบบพฤติกรรมที่เหมาะสมกับคุณให้เจอสามารถลดความเครียดและทำให้คุณมีความมั่นใจที่จะลองแสดงความเป็นตัวเองออกมา การศึกษาช่วยเชื่อมโยงตัวคุณกับผู้คน ความคิด และทรัพยากรต่างๆ ที่ตัวคุณเองอาจไม่สามารถเข้าถึงได้ ตามโรงเรียนหรือมหาวิทยาลัยต่างๆ ต่างมีวุฒิหลากหลายให้เลือกเรียน ลองมองหาดูว่ามีวุฒิไหนบ้างที่อาจเข้ากันกับสภาวะปกติที่คุณพยายามที่จะสร้างให้กับตัวคุณ หากไม่เจอเลย คุณอาจต้องเลือกทางที่แตกต่างสักหน่อยด้วยการมองหาโรงเรียนอาชีวะหรือช่างฝึกหัดในด้านที่คุณสนใจ อย่าปิดกั้นสภาวะปกติของตัวเองด้วยการทำตามสิ่งที่คนอื่นมองว่าปกติ แม้ผู้คนต่างเรียนจบจากชั้นมัธยมปลายและเข้ามหาวิทยาลัยในอัตราที่สูงกว่าที่เคยเป็นมา, มันกลับเป็นเรื่องธรรมดามากขึ้นกว่าเคยที่คนเรียนจบจากมหาวิทยาลัยโดยไม่มี ความพร้อมมากพอที่จะทำงานในสายที่ตนเรียนจบมา เป็นไปได้ว่าคุณจะต้องมีงานทำเพื่อที่จะดูแลตัวเองได้ คุณจึงควรวางแผน เพราะคุณอาจต้องดูแลมากกว่าแค่ตัวคุณเอง อย่าเลือกงานเพียงเพราะงานนั้นเป็นที่นิยม ซึ่งไม่ได้จำเป็นเลยว่ามันจะทำให้คุณมีความสุขกับงานนั้น ให้คุณถามตัวเองว่าคนหรือสิ่งแวดล้อมแบบไหนที่คุณอยากจะเจอทุกๆ วันแทน หากงานนั้นดูจะไม่เข้ากับบุคลิกของคุณและคุณไม่คิดว่าคุณจะมีความสุขได้ ก็คิดหางานใหม่ที่คุณสามารถเป็นตัวของตัวเองได้เลย คนที่โดยทั่วไปแล้วมีความสุขกับงานมักเป็นผู้ที่สามารถหาความสุขจากการมีปฏิสัมพันธ์กับเพื่อนร่วมงานในแต่ละวันได้ การแต่งงานอาจเป็นเรื่องปกติสำหรับบางคนแต่มันก็ไม่ได้เป็นเช่นนั้นสำหรับทุกคน ให้คุณพัฒนาความสัมพันธ์ที่มีความหมายกับคนจากกลุ่มสังคมที่หลากหลายขึ้นแทน การได้สัมผัสกับคนหลายรูปแบบสามารถช่วยให้คุณเจอคนที่เข้ากันได้อย่างแท้จริง ไม่ว่าคุณจะมีปฏิสัมพันธ์กับคนกลุ่มไหน คุณก็จำเป็นต้องได้รับการสนับสนุนจากผู้คนรอบกายคุณ สิ่งนี้สำคัญอย่างยิ่งในการที่จะช่วยให้คุณรู้สึกถึงสภาวะปกติในชีวิตประจำวันของคุณ การดูแลสัตว์เลี้ยงที่ต้องการความรักและความเอาใจใส่จากคุณเป็นประจำทุกวันสามารถสร้างสภาวะปกติได้ในหลายๆ ทาง การดูแลสัตว์เลี้ยงสามารถช่วยสร้างกิจวัตรประจำวันและสร้างความสุขในการทำกิจกรรมต่างๆ ของคุณในทุกๆ วันได้ การศึกษาวิจัยยังพบด้วยว่า โดยทั่วไป เจ้าของสัตว์เลี้ยงมักจะสุขภาพดีกว่าและมีความสุขกว่าคนที่ไม่เลี้ยงสัตว์ และหากคุณไม่พร้อมที่จะมีความสัมพันธ์ในระยะยาวหรือมีลูก การเริ่มจากเลี้ยงสัตว์สักตัวสามารถนำคุณไปสู่การสร้างความสัมพันธ์ที่มีความหมายกับผู้อื่นได้ ระลึกไว้เสมอว่าการเลือกสัตว์เลี้ยงให้เหมาะกับพื้นที่ที่อยู่อาศัยและกิจวัตรประจำวันมีความสำคัญมาก หากคุณไม่มีเวลาหรือสถานที่เพียงพอ การดูแลสัตว์เลี้ยงอาจจบด้วยความเครียดเพิ่มและทำให้ปวดใจได้ในระยะยาว แม้มันอาจดูขัดกับความเชื่อ การเอาตัวเองไปเผชิญกับคนมากหน้าหลายตา ประเพณีและวัฒนธรรมอันหลากหลายจะทำให้คุณรู้สึกว่าคุณปกติกว่าการที่คุณเปรียบเทียบตัวเองกับคนที่มาจากเมืองเดียวกัน การเดินทางสามารถช่วยให้คุณเห็นว่าโลกเราใหญ่และมีความหลากหลายมากเพียงใด ยิ่งออกเดินทางมากคุณก็จะยิ่งเห็นเองว่าความแตกต่างเป็นส่วนหนึ่งของทุกๆ วัฒนธรรม เลี่ยงการใช้การเดินทางเป็นการหลีกหนี แทนที่จะทำเช่นนั้น ให้คุณออกเดินทางเพื่อเรียนรู้เกี่ยวกับตัวคุณ ผู้อื่น และสิ่งที่คุณรู้สึกสนุกกับมันให้มากขึ้น เพราะว่าคุณจะต้องทำหลายสิ่งมากในการจะ “เปลี่ยน” ตัวคุณ คุณจึงควรที่จะ “เข้าใจ” ตัวคุณเสียก่อน สังคมทั้งหมดทั้งมวลต่างประกอบขึ้นด้วยปัจเจกบุคคลที่บุคลิกลักษณะแตกต่างกัน คุณต้องเลือกให้ได้ว่าอะไรถือเป็นสิ่งปกติสำหรับคุณ มันหมายถึงการหลุดออกจากกรอบหรือทำตามกฎเมื่ออยู่ในสังคมที่เคร่งครัด? เพื่อที่จะชี้ชัดว่าสภาวะปกติสำหรับคุณคืออะไร ถามตัวเองดูว่า:  คุณสบายใจที่สุดเมื่อทำตามสั่งและดำรงไว้ซึ่งโครงสร้างทางสังคมที่เคร่งครัดหรือไม่ คุณเพลิดเพลินกับความอิสระที่ได้คิดไขปัญหาอะไรๆ ด้วยตัวเองหรือไม่ คุณมีความสุขที่สุดเมื่อทุกคนรอบข้างคุณต่างยอมรับการกระทำของคุณหรือไม่ คุณอยากจะทดลองใช้ชีวิตแบบใหม่ๆ แบบบรรดาคนนอกกระแสบ้างมั้ย แม้ว่าคุณเป็นปัจเจกบุคคล คุณก็ยังใช้ชีวิตอยู่ในสังคม ไม่ว่าจะในระดับละแวกบ้าน ชุมชน หรือภูมิภาค แต่ละสังคมต่างมีชุดจารีตและค่านิยมที่เป็นเอกลักษณ์ ซึ่งเป็นตัวกำหนดว่าสิ่งไหนจัดว่าปกติ ลองคิดดูว่าแบบปฏิบัติและสถาบันต่างๆ ในสังคมของคุณสนับสนุนแนวคิดเรื่องสภาวะปกติอย่างไรบ้าง สิ่งนี้จะช่วยให้คุณแสดงอัตลักษณ์ของตนเองผ่านการมีปฏิสัมพันธ์กับผู้อื่นได้  เช่น คุณอาจอยู่ในที่ที่การพูดเร็วและหยาบหน่อยๆ เป็นสิ่งที่สังคมยอมรับได้ แต่กับอีกที่หนึ่ง การกระทำดังกล่าวอาจทำให้คุณถูกจัดว่าเป็นพวกนอกคอก การตระหนักรู้ถึงสิ่งเหล่านี้จะช่วยสร้างภาพลักษณ์ในที่สาธารณะของคุณได้ ทุกคนต่างเคยตกอยู่ในภาวะอารมณ์ขึ้นๆ ลงๆ ทั้งนั้น จงเตรียมตัวรับมือและเรียนรู้ที่จะดูแลตัวเองในช่วงเวลายากลำบาก เช่น หากคุณเกิดเถียงกันอย่างเป็นจริงเป็นจังกับใครสักคนเรื่องความเชื่อส่วนตัวของคุณ คุณควรรู้ว่าจะโต้ตอบอย่างไรจึงจะเหมาะสม ไม่ขัดหู จงรู้ไว้ว่าการตอบโต้อย่างรุนแรงแสดงถึงปมลึกๆ ในใจที่คุณเองก็ต้องจัดการกับมัน คุณจะมีชีวิตที่ดีขึ้นหากคุณใช้ชีวิตบนความเชื่อและความรู้สึกของตนเอง มากกว่าที่จะปล่อยให้ผู้อื่นมาบงการชีวิตคุณว่าอะไรเหมาะสมหรือจัดเป็นเรื่องปกติสำหรับคุณ หากช่วงหนึ่งของชีวิต คุณเคยผ่านประสบการณ์น่าสะเทือนใจ มันไม่แปลกที่จะรู้สึกโดดเดี่ยวหรือแตกต่างจากคนอื่นไม่ทางใดก็ทางหนึ่ง แผลในใจอาจมีผลกระทบอย่างถาวรต่อสารเคมีในร่างกาย ซึ่งอาจมีผลต่อวิธีที่คุณมองตัวเองและสิ่งรอบๆ ตัวตลอดไปก็เป็นได้ ขณะที่คุณอาจมองว่าตัวเองไม่ปกติ การมีปฏิสัมพันธ์กับคนที่เคยผ่านเรื่องราวร้ายๆ มาสามารถช่วยให้คุณรู้ว่าคุณก้าวผ่านเหตุการณ์นั้นๆ และใช้ชีวิตได้ตามปกติสุข ลองมองหากลุ่มสนับสนุนผู้มีบาดแผลทางจิตใจเพื่อเข้าร่วมดู ประสบการณ์เหล่านั้นอาจเป็นบ่อเกิดของความกล้าและความเข้มแข็งสำหรับคุณหากคุณสามารถนำผลกระทบของมันมาใช้แทนที่จะพยายามเลี่ยง ไม่เผชิญหน้ากับมัน เมื่อคุณสร้างกิจวัตรหรือจังหวะชีวิตที่ลงตัวได้แล้ว คุณก็สามารถทดลองดูได้ว่าอะไรคืออารมณ์ปกติสำหรับคุณ สิ่งนี้จะช่วยให้คุณแสดงอารมณ์ที่อยู่ลึกที่สุดและอารมณ์ที่ไม่ผ่านการปรุงแต่งของคุณออกมาได้
สร้างกิจวัตรประจำวัน. หาความรู้. หางานที่กระตุ้นความหลงใหลในงาน. พยายามสร้างความสัมพันธ์ที่มีความหมาย. หาสัตว์เลี้ยงสักตัว. เดินทาง. ยอมรับตัวตนของคุณ. ลองคิดดูว่าอะไรที่จัดว่าเป็นเรื่องปกติในสังคมของคุณ. หาสมดุลทางจิตวิญญาณและอารมณ์ให้เจอ. รับมือกับเหตุการณ์สะเทือนใจที่คอยฉุดรั้งคุณไว้.
https://www.wikihow.com/Have-a-Normal-Life https://www.wikihow.com/Have-a-Normal-Life
Creating Routines to Establish Normalcy Figuring Out What Normalcy Means to You